2. dokáže robotický vysávač plne nahradiť tie ostatné?
nie tak celkom, nakoľko ich konštrukcia a technické vlastnosti ich stále limitujú. ručný vysávač nahradiť určite nemôžu, čo sa týka podlahových vysávačov, záleží od vašej domácnosti. ak v nej máte minimum nábytku, tvrdú podlahu a potrebujete povysávať najmä veľké plochy, vtedy je možné uvažovať o nich ako o alternatíve. napríklad roboty nedokážu vyčistiť miesta, na ktoré je potrebný štrbinový nadstavec, ktorým klasické vysávače určite disponujú.
robot sa pohybuje pomocou koliesok, vďaka nim sa dokáže pohybovať po rovnej podlahe, prípadne aj prekonať prahy medzi dverami do istej výšky. modely bez priestorovej navigácie sa pohybujú náhodne alebo podľa vopred zvoleného algoritmu, vysávače s navigáciou sa pohybujú tak, aby obsiahli celý priestor.